ANEXA NR.2 

                                                                    la Hotărârea  nr. ____________

                                                          a Consiliului local al municipiului Bistriţa 


MUNICIPIUL BISTRIȚA
CONTRACT DE SUPERFICIE
Nr.________ din________
I. PĂRŢILE CONTRACTANTE

1. Municipiul Bistriţa cu sediul în Bistrița, Piața Centrală nr.6, cod fiscal 4347569, telefon 0263/224706, reprezentat legal prin PRIMAR, domnul Gabriel Lazany, în calitate de proprietar,
şi

2.________________________ cu sediul în ___________________________, înregistrată la Registrul Comerţului cu nr._____________,C.U.I. _________, judeţul Bistriţa-Năsăud, cont nr _____________________, deschis la _______________, telefon ____________, reprezentată prin ____________________ în calitate de superficiar, 

au încheiat prezentul contract de superficie, în conformitate cu prevederile Noului Cod Civil şi ale  Hotărârii Consiliului local al municipiului Bistriţa nr. ______/_____ , cu respectarea următoarelor clauze:

II. OBIECTUL CONTRACTULUI DE SUPERFICIE
ART.1. - Obiectul contractului este instituirea dreptului de superficie cu titlu oneros asupra terenului proprietate privată a municipiului Bistrița, în suprafaţă de 2.283 mp, situat în municipiul Bistrița, str.Calea Moldovei, identificat în CF Bistriţa nr.86199, nr.cadastral 86199, în vederea amenajării unui spațiu pentru desfășurare de activități sportive, recreative și distractive.
III. TERMENUL

ART.2.(1) - Durata superficiei este de ..... ani, începând de la data semnării contractului de superficie.
   
 (2) – La împlinirea termenului, dreptul de superficie poate fi reînnoit.
IV. CUANTUMUL SUPERFICIEI
ART.3.(1) – Cuantumul superficiei este de ................. lei/an.

 (2) - Taxa prevăzută la alin.1 va fi indexată anual cu indicele de actualizare la inflaţie comunicat de Comisia Naţională pentru Statistică.

V. PLATA SUPERFICIEI
ART.4.(1) – Taxa de superficie stabilită se va achita anual până la data de 31 martie a anului pentru anul în curs sau lunar în rate egale până la data de 25 a fiecărei luni, pentru luna în curs prin conturile:

- contul proprietarului nr................................................, deschis la Trezoreria municipiului Bistriţa;
- contul superficiarului nr................................., deschis la ......................................

          (2) - Neplata taxei la termen autorizează pe proprietar să perceapă penalităţi de întârziere de 0,036% pe zi, calculate la valoarea taxei. 
VI. DREPTURILE PĂRŢILOR

A. Drepturile superficiarului
ART.5.(1) - Superficiarul are dreptul și în același timp obligația de a exploata în mod direct, pe riscul şi pe răspunderea sa, bunul ce face obiectul contractului de superficie.

  
 (2) - Să folosească bunul conform destinaţiei prevăzute în contract și să suporte cheltuielile de exploatare curente.


 (3) – Superficiarul poate efectua orice acte materiale sau juridice necesare pentru a asigura exploatarea bunului asupra căruia s-a instituit superficia.

B. Drepturile proprietarului
ART.6.(1) - Proprietarul are dreptul să inspecteze bunul asupra cărora a fost instituit dreptul de superficie, verificând respectarea obligaţiilor asumate de superficiar.

  
  (2) - Verificarea se va efectua numai cu notificarea prealabilă a superficiarului.

   
  (3) – Proprietarul are dreptul să modifice în mod unilateral partea reglementară a contractului de superficie, din motive excepţionale legate de interesul naţional sau local.

VII. OBLIGAŢIILE PĂRŢILOR
A. Obligaţiile superficiarului
ART.7.(1) - Superficiarul are următoarele obligații:
a) să asigure exploatarea eficace în regim de continuitate şi de permanenţă a bunului proprietate privată asupra căruia a fost instituit dreptul de superficie;

b) să obțină Autorizaţia de construire a imobilului ce urmează a fi edificat în termen de 2 ani de la data încheierii contractului de superficie; 
c) de a realiza construcţia cu destinația stabilită în contract în termen de 3 ani de la data autorizaţiei de construire eliberată de către Primarul municipiului Bistriţa, sub sancţiunea rezilierii contractului de superficie;

d) – să folosească în mod direct bunul, numai potrivit scopului stabilit prin contract;
e) – să se îngrijească de conservarea bunului ca un bun proprietar și chiar mai bine decât de lucrurile sale, pe care este obligat să le sacrifice la nevoie în vederea conservării bunurilor împrumutate, sub sancțiunea rezilierii contractului de superficie;

f) să respecte condiţiile impuse prin certificatul de urbanism şi autorizaţiile de construire eliberate de către Primarul municipiului Bistriţa cu privire la construcţia existentă pe terenul proprietatea municipiului.

g) - să plătească taxa de superficie până la termenul stabilit în contract, precum și eventualele penalități înregistrate.

h) – să achite taxa modificată potrivit reglementărilor legale ulterioare încheierii contractului;

i) - să respecte condiţiile impuse de natura bunurilor, condiţii de siguranţă în exploatare, protecţia mediului, protecţia muncii, condiţii privind folosirea şi conservarea patrimoniului etc., să asigure și să respecte normele de prevenire și stingere a incendiilor și să nu primejduiască prin deciziile și faptele sale viața, bunurile și mediul;
j) - să folosescă doar suprafaţa menţionată în prezentul contract, necesare exploatării construcţiei.

k) - la încetarea contractului de superficie prin ajungere la termen, superficiarul are obligația de a solicita încheierea unui nou contract, în caz contrar are obligația să cumpere terenul la valoarea de circulație pe care acesta ar fi avut-o dacă nu ar fi existat construcția. Superficiarul poate refuza să cumpere terenul dacă ridică, pe cheltuiala sa, construcția și repune terenul în situația anterioară;

l) alte obligații prevăzute de legislația aplicabilă.


(2) – Superficiarul are obligația de a efectua toate demersurile necesare la Oficiul de Cadastru și Publicitate Imobiliară Bistrița – Năsăud cu privire la înscrierea în evidențele de carte funciară a dreptului de superficie asupra terenului, precum și a construcției ce va fi edificată, pe cheltuiala sa.


 (3) - Superficiarul are obligația să prezinte la Direcția Economică din cadrul Primăriei municipiului Bistrița o copie a contractului de superficie în termen de 30 de zile calendaristice de la data încheierii contractului, în vederea stabilirii impozitului.

ART.8. – Titularul dreptului de superficie poate dispune în mod liber de dreptul său. Cât timp construcţia există, dreptul de superficie asupra terenului se poate înstrăina sau ipoteca numai odată cu dreptul de proprietate asupra constructiei.
B. Obligaţiile proprietarului
ART.9.(1) - Proprietarul este obligat să nu îl tulbure pe superficiar în exerciţiul drepturilor rezultate din prezentul contract de superficie.

 
 (2) - Proprietarul nu are dreptul să modifice în mod unilateral contractul de superficie, în afară de cazurile prevăzute expres de lege.

 
 (3) - Proprietarul este obligat să notifice superficiarului apariţia oricăror împrejurări de natură să aducă atingere drepturilor superficiarului.

VIII. ÎNCETAREA CONTRACTULUI DE SUPERFICIE
ART.10. - Dreptul de superficie se stinge prin radierea din carte funciară, pentru una din următoarele cauze:

    a) la expirarea termenului stabilit în contract;

    b) prin consolidare, dacă terenul şi construcţia devin proprietatea aceleiaşi persoane;

    c) prin pieirea construcţiei;

    d) în cazul în care interesul naţional sau local o impune, prin denunţarea unilaterală de către proprietar, cu plata unei despăgubiri juste şi prealabile în sarcina acestuia, în caz de dezacord fiind competentă instanţa de judecată;

    e) în cazul nerespectării obligaţiilor contractuale de către superficiar, în baza unei hotărâri judecătorești, definitive și irevocabile;

    f) în cazul imposibilităţii obiective a superficiarului de a-l exploata, prin renunţare, fără plata unei despăgubiri;

    g) în alte cazuri prevăzute de lege.

X. RĂSPUNDEREA CONTRACTUALĂ

ART.11. - Nerespectarea de către părţile contractante a obligaţiilor cuprinse în prezentul contract de superficie atrage răspunderea contractuală a părţii în culpă.

XI. LITIGII

ART.12. - Soluţionarea litigiilor de orice fel ce decurg din executarea prezentului contract de superficie se realizează potrivit prevederilor legale aplicabile.
XIII. DEFINIŢII

ART.13.(1) - Prin forţă majoră, în sensul prezentului contract, se înţelege o împrejurare externă cu caracter excepţional, fără relaţie cu lucrul care a provocat dauna sau cu însuşirile sale naturale, absolut invincibilă şi absolut imprevizibilă.

  
  (2) - Prin caz fortuit se înţelege acele împrejurări care au intervenit şi au condus la producerea prejudiciului şi care nu implică vinovăţia paznicului juridic, dar care nu întrunesc caracteristicile forţei majore.

ART.14. – Clauzele contractuale se pot renegocia o dată la 5 ani, la solicitarea motivată a oricărei părţi.

    Prezentul contract de superficie a fost încheiat în 3 exemplare.

 PROPRIETAR,                             



   SUPERFICIAR,

   ................                  





     ...................

